open-index/open-wikipedia-markdown huggingface dataset:
Aphex Twin

**Aphex Twin** (tikras vardas – **Richard David James**, g. 1971 rugpjūčio 18 Limerike, Airija) – vienas žinomiausių elektroninės muzikos atlikėjų, plėtojančių tokius muzikos žanrus, kaip *techno*, *ambient*, *acid*, ir *drum and bass*.

## Istorija

### Vaikystė
Richard D. James gimė 1971-aisiais, velsiečių Lornos ir Derek James šeimoje. Jis augo Kornvalyje, Anglijoje, kur su dviem seserimis leido „labai laimingą“ vaikystę ir galėjo daryti „praktiškai viską, ką norėjo“.

### Ankstyvoji karjera: 10-o dešimtmečio pradžia
Pagal Benjamin Middleton, James pradėjo kurti muziką 12-os metų. Būdamas paauglys jis didžėjavo Šairame Arklyje (Sent Ivse, Kornvalyje), Bowgie užeigoje (Krantoke) kartu su Tom Middleton, taip pat daugelyje vietų palei Kornvalio pakrantę. Jo pirmasis įrašas buvo 12-os colių plokštelė *Analogue Bubblebath*, kurio paskutinės dvi dainos buvo įrašytos su Tom Middleton.

1991-aisiais James kartu su draugu Grant Wilson-Claridge įkūrė Rephlex Records įrašų kompaniją, kad galėtų skleisti
: „Acid, labai mėgstamo ir nesuprasto house žanro, kuris vienų jau pamirštas, o kitiems naujas (ypač Didžiojoje Britanijoje), dinamikos naujoves“.

Pasivadinęs **AFX**, tarp 1991-ųjų ir 1993-iųjų Richard James išleido tris *Analogue Bubblebath*, taip pat du *Bradley Strider* ir tris *Caustic Window* albumus. Išėjo ir kompiuteriniu žaidimu Pac-Man paremtas *Pac-Man EP*, kurį atlikėjas išleido pasivadinęs Power-Pill slapyvardžiu. Po šiuo metu geriausiai žinomu Aphex Twin pseudonimu buvo įrašyta *Xylem Tube EP* ir *Didgeridoo*, greito tempo daina, skirta nuvarginti šokėjus DJ seto pabaigoje. Šiuos ankstyvuosius įrašus išleido Rephlex Records, Ekseterio Mighty Force ir Belgijos R&S Records įrašų kompanijos.

Karjeros pradžioje James išsikėlė į Londoną, kad galėtų studijuoti elektroniką Kingstono universitete, bet prisipažino David Toop, kad jo „elektronikos studijos jau nebebuvo labai svarbios, nes buvo pradėjusi plėtotis karjera elektroninės šokių muzikos srityje“. Metęs studijas, James liko Londone, kur Warp Records bei kitos įrašų kompanijos išleido daugybę jo albumų įvairiais pseudonimais, kaip **AFX**, **Polygon Window**, **Blue Calx**, **The Dice Man**, ir **Power-Pill**.

Egzistuoja vietinė legenda, pagal kurią ankstyvaisiais savo metais Londone Aphex Twin gyveno kelio žiedo vidury, Elephant and Castle, sostinės pietuose.

## Diskografija

Richard D. James yra išleidęs daug singlų bei albumų įvairiais slapyvardžiais. Čia pateikiami tik įžymiausi jo darbai.

**Kaip Aphex Twin:**
* (1992) *[[Selected Ambient Works 85-92]]*
* (1994) *[[Selected Ambient Works Volume II]]*
* (1995) *[[…I Care Because You Do]]*
* (1996) *[[Richard D. James Album]]*
* (1997) *[[Come to Daddy]] [[EP]]*
* (1999) *[[Windowlicker]]*
* (2001) *[[Drukqs]]*
* (2014) *[[Syro]]*
* (2015) *[[Computer Controlled Acoustic Instruments pt2]]* EP

**Kaip AFX:**
* (1991) *[[Analogue Bubblebath]]*
* (1991) *[[Analogue Bubblebath 2]]*
* (1993) *[[Analogue Bubblebath 3]]*
* (1994) *[[Analogue Bubblebath 4]]*
* (1995) *[[Hangable Auto Bulb]]*
* (2005) *[[Analord]]*
* (2006) *[[Chosen Lords]]*
**Kaip Polygon Window:**
* (1993) *[[Surfing on Sine Waves]]*

## Nuorodos
Artemio Franchi stadionas

**Artemio Franchi stadionas** (, XX a. tarpukariu *Stadio Giovanni Berta*, taip pat *Stadio Comunale*) – futbolo stadionas Florencijoje, Italijoje. Jame namų rungtynes žaidžia ACF Fiorentina futbolo klubas. Talpina 46 389 žiūrovus.

## Istorija
Pastatytas 1931 m. ir pavadintas Florencijos fašisto Giovanni Berta (1894–1921) garbei. Stadione vyko 1934 m. pasaulio futbolo čempionatas (3 rungtynės). Renovuotas 1990 m. pasaulio futbolo čempionatui (vyko 4 rungtynės), buvo pašalinti bėgimo takeliai ir padidintas vietų skaičius.

Didžiausias žiūrovų skaičius (58 271) pasiektas 1984 m. lapkričio 25 d., Serie A rungtynėse tarp Fiorentinos ir Internazionale Milano FC.

## Šaltiniai

* Stadiono profilis
Sela

**Sela** ( „sustok ir klausyk“) – judaistinio psalmyno žodis, reikšme artimas Amen, tačiau maldyne reiškia pauzę, skirtą apmąstyti perskaitytą tekstą. Psalmyne pavartotas 71 kartą: 39 psalmėse ir 3 kartus Habakuko knygoje. Žodžio kilmė neaiški, neaišku ir tai, kaip jis turėtų būti tiksliai verčiamas. Kitas žodžio Selah vertimas – „amžinas, amžinai“.
Kokranas

**Kokranas** () – miestelis Čilėje, Patagonijoje, Aiseno regione, Patagonijos Anduose, Kokrano ežero pakrantėje. Komunos centras.

## Istorija
Miestelis įkurtas 1954 m. *Pueblo Nuevo* pavadinimu, bet iki pat 1988 m. buvo atskirtas nuo likusio pasaulio. Tik nutiesus Pietų plentą įgijo svarbesnę reikšmę. Pavadintas britų kapitono Tomaso Kokreino (Kokrano) garbei.

## Šaltiniai
Kokrano-Puejredono ežeras

**Puejredono ežeras** ( – Argentinoje), **Kokrano ežeras** ( – Čilėje) – ežeras Patagonijoje, Argentinoje (Santa Kruso provincija) ir Čilėje (Aiseno regionas), 105 km į pietvakarius nuo Perito Moreno. Išsidėstęs Patagonijos Anduose, 155 m aukštyje. *U* raidės formos, kurios „ragai“ atsukti į pietinę pusę. Krantai statūs, skardingi. Pietrytiniame gale sąsiauriu jungiasi su Posado ežeru. Ežero ilgis 45 km, plotis iki 6 km. Ežere daug salų (Vilmos, Viktoro, Marijos Sofijos; Karlos Kampo salynas).

175 km² ežero priklauso Čilei, 150 km² – Argentinai.

Išteka Kokrano upė, priklausanti Beikerio baseinui.

Čilėje netoli ežero įsikūręs Kokrano miestas. Vakarinę ežero dalis įeina į Kokrano gamtos rezervatą.

Puejredono pavadinimas suteiktas Argentinos nepriklausomybės kovotojo Chuano Martino de Puejredono garbei, o Kokrano – britų kilmės Čilės nepriklausomybės kovotojo Tomaso Kokreino (Kokrano) garbei.

## Šaltiniai
Posadaso ežeras

**Posadaso ežeras** () – ežeras Argentinoje, Patagonijoje, Santa Kruso provincijoje, 227 m aukštyje. Išsidėstęs 200 km į pietus nuo Perito Moreno nac. parko, netoli Ipolito Irigojeno gyvenvietės. Ežeras trikampio formos, protaka jungiasi su Puejredono ežeru. Šiaurės rytinis krantas status, skardingas. 

Klimatas Posadaso ežero apylinkėse rūstus: per metus iškrinta ~200 mm kritulių, metinė temperatūra vos 4,5 °C. Ežere gausu žuvų. Posadaso ežeras priklauso Ramiojo vandenyno baseinui.
Prancūzijos Polinezijos gyventojai

**[[Prancūzijos Polinezija|Prancūzijos Polinezijos]] demografiniai** duomenys:

**Gyventojų skaičius:**
**249 110** (2000 m. liepa)

**Pasiskirstymas pagal amžių**
*0-14 metai:*
30 % (berniukai 38 736; mergaitės 37 197)
*15-64 metai:*
65 % (vyrai 83 986; moterys 76 973)
*65 metai ir daugiau:*
5 % (vyrai 6 127; moterys 6 091) (2000 m.)

**Populiacijos prieaugis:**
1,78 % (2000 m.)

**Gimstamumas:**
19,01 /1000 (2000 m.)

**Mirtingumas:**
4,41 /1000 (2000 m.)

**Migracija:**
3,14 migrantų /1000 gyventojų (2000 m.)

**Lyčių santykis:**
*gimstant:*
1,05 berniukų 1 mergaitei
*jaunesnių nei 15 metų*:
1,04 berniukų 1 mergaitei
*15-64 metų amžiaus:*
1,09 vyrų 1 moteriai
*65 metų ir daugiau:*
1,01 vyrų 1 moteriai
: *Visa populiacija:* 1,07 vyrų 1 moteriai (2000 m.)

**Kūdikių mirtingumas**:
9,3 mirtys tenka 1000 gimusių (2000 m.)

**Gyvenimo trukmė (laukiama)**:
*Bendra vidutinė:*
74,79 metai
*vyrų:*
72,47 metai
*moterų:*
77,22 metų (2000 m.)

**Vaisingumo rodiklis:**
2,28 vaikų gimimas 1 moteriai (2000 m.)

**Tautybė:**
polinezietis (-ė)

**Etninės grupės:**
polineziečiai 83 %, prancūzai 10 %, kiti europiečiai 2 %, Rytų Azijos, daugiausiai kinai 5 %

**Religijos:**
protestantizmas 54 %, katalikybė 30 %, kitos 16 %

**Kalbos**
prancūzų – oficiali, taitiečių – oficiali, kitos vietinės reikšmės: Markizų, Šiaurės Markizų, Pietų Markizų, Puka-Puka, Tuamotu, Mangareva, Tubuajo ir Rapan.

**Raštingumas:**
 skaito ir rašo nuo 14 metų:
*bendra populiacija:*
98 %
*vyrai:*
98 %
*moterys:*
98 % (1977 m.)
Kidušas

**Kidušas** () – palaiminimas, atliekamas Šabo dieną, pilnai pripilant taurę košeriniu vynu arba greipfruto sultimis. Pilant stengiamasi, kad skystis išsilietų pro kraštus, taip simbolizuodamas palaiminimo perteklių. Šeimos galva išgeria daugiau nei pusę taurės, likusią dalį atiduoda sūnums. Penktadienio kidušas prasideda Pradžios knygos 2:1-3 paminėjimu, primenant šeimos nariams apie per šešias dienas Dievo sukurtą pasaulį. Tuo metu metu visi šeimos nariai pagarbiai stovi, taip pagerbdami septintą poilsio dieną – Šabą.
Šventasis Gralis

**Šventasis Gralis** – legendinis artefaktas krikščioniškoje mitologijoje. Perkeltine prasme ši sąvoka naudojama apibūdinti sunkiai pasiekiamam arba nepasiekiamam tikslui.

Dėl legendos apie šv. Gralį kilmės yra keletas versijų. Pasak vienos iš jų, legendos pagrindu yra vienas iš ankstyvųjų šventųjų gyvenimų aprašymų. Pagal kitą versiją, legenda Britanijoje turi vietines šaknis, susijusias su keltų mitologija. Pagal trečią versiją, pasakojimas apie Gralį susijęs su slapta okultine bendrija, įkurta neatmenamais laikais ir valdančia slaptas žinias, perduodamas iš kartos į kartą.

Yra keletas versijų dėl šv. Gralio prigimties:
* labiausiai paplitusi versija yra tai, kad šv. Gralis yra taurė, iš kurios esą gėręs Jėzus Kristus per Paskutinę vakarienę. Į šią taurę Kristaus pasekėjai vėliau surinko keletą Nukryžiuotojo kraujo lašų.
* pasak kitos versijos, Gralis – šventas akmuo, susijęs su slaptuoju Jėzaus gyvenimu.
* pagal trečią versiją, Gralis – brangi mistinė relikvija, išlikusi tvano metu.

Anot įvairių padavimų ir legendų – Gralio taurė ją radusiam galėjo atnešti nuodėmių atleidimą, amžiną laimę ar net nemirtingumą. Viduramžiais šios taurės paieškos buvo populiarios ir Katalikų Bažnyčia neprieštaravo šiam dar ankstyvosios krikščionybės laikais susiformavusiam mitui.

## Taip pat skaitykite
* Longino ietis
Grigalius Antanas Oginskis

**Grigalius Antanas Oginskis** (, 1654 m. birželio 23 d. – 1709 m. spalio 17 d. Liubline) – Lietuvos Didžiosios Kunigaikštystės ir Abiejų Tautų Respublikos karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės, Jono Jackaus Oginskio sūnus. Vienas žymiausių šios didikų giminės atstovų Lietuvoje. 

## Biografija

1698 m. birželio 23 d. Raseiniuose išrinktas Žemaitijos seniūnu. Vienas iš Valkininkų konfederacijos, nukreiptos prieš Sapiegų įsigalėjimą Abiejų Tautų Respublikoje, organizatorių, respublikonų vadas. Pasižymėjo 1700 m. lapkričio 18 d. Valkininkų mūšyje prie Lieponių, kuriame jungtinės lietuvių, žemaičių ir Livonijos (Infliantų) pajėgos sumušė reguliariąją Sapiegų kariuomenę, remiamą totorių samdinių. Tačiau Lietuvos grupuočių tarpusavio kovomis pasinaudojo Švedija, užėmusi Livoniją ir Šiaurės Lietuvą.

Po 1700 m. suartėjo su Abiejų Tautų Respublikos karaliumi Augustu II ir tapo savotišku mažuoju Lietuvos karaliuku. Nuo 1703 m. lapkričio 20 d. jis Lietuvos lauko etmonas, su kitais suorganizavo LDK generalinę konfederaciją. 1709 m. trumpai – Lietuvos didysis etmonas.

Palaikė artimus ryšius su Rusijos caru Petru I. 1703 m. kovo mėn., remiamas rusų dalinių, apgulė Biržų pilį ir atėmė ją iš švedų, bet 1704 m. rugsėjo 14 d. švedai vėl paėmė Biržų pilį ir generolo G. Levenhaupto įsakymu ją susprogdino.

Garsėjo kaip didelis muzikos gerbėjas, savo dvare turėjo orkestrą. Pradedant juo, visi kiti Oginskiai globojo muzikus ir muzikantus.

## Šeima

Buvo Vedęs Teofilę Čartoriską (m. po 1711 m.), Krokuvos pakamario Jono Karolio Čartoriskio (1626—1680) ir Anos Zebžydovskos (m. 1668) dukterį, nuo kurios turėjo du sūnus ir tris dukteris. Vaikai: 

* Elžbieta Magdelena Oginska (m. 1767), 1-mas vyras Kazimieras Gelgaudas, 2-ras vyras kunigaikštis Antanas Mykolas Puzinas 
* Anelė Oginska, Braclavo srtalininko Felikso Pariso žmona
* Efrosinija Oginska (m. apie 1765 m.), žmona nuo 1726 metų Vilniaus ir Pinsko seniūno Petro Paco (m. 1756)
* Jonas (m. 1710), Lietuvos didysis prievaizas ir Mstibovo seniūnas 
* Kazimieras Marcijonas (m. 1727), Lietuvos didysis pastalininkis, Mstibovo seniūnas

## Nuorodos

|-
Ford LTD Crown Victoria

**Ford LTD Crown Victoria** buvo galiniais ratais varomas didelės klasės automobilis, kurį nuo 1983 iki 1991 metų gamino Ford Motor Company. 1992 metais automobilis buvo visiškai atnaujintas ir pavadintas Ford Crown Victoria, tačiau ir toliau buvo gaminamas ant tos pačios Panther platformos.

## Istorija
1979 metais Ford LTD buvo perkeltas ant naujos Panther platformos. *Ford LTD Landau* ir toliau buvo parduodamas, tačiau 1980 metais *Landau* buvo pervadintas į *Crown Victoria*, šios versijos automobiliai ant stogo turėdavo targa tipo chromuotą juostą ir Landau stiliumi vinylu dengtą stogą. 

Nuo 1983 iki 1986 metų LTD pavadinimas buvo naudojamas dviem skirtingiems automobiliams. Jį naudojamo Ford LTD Crown Victoria didelės klasės automobilis, gamintas ant Panther platformos ir Ford LTD vidutinės klasės automobilis gamintas ant mažesnės Fox platformos.

* **1983**: Didelės klasės Ford automobiliai buvo pradėti vadinti LTD Crown Victoria, tuo tarpu Ford Granada buvo visiškai atnaujinta ir pavadinta LTD vardu. Centrine kuro įpurškimo sistema tapo standartinė su 5,0 litrų varikliu.
* **1986**: Elektroninė įpurškimo sistema paremta Ford OBD-1 sistema ir veikianti su EEC-IV kompiuteriu tapo standartinė ant visų civilinių modelių.

* **1988**: Atnaujinta automobilio priekinė dalis, bei galiniai žibintai (Kurie priminė Oldsmobile Delta 88 galinius žibintus). Kupė gamyba buvo sustabdyta. Keletas dalykų, kurie ant ankstesnių modelių buvo galimi už papildomą kainą tapo standartiniais.
* **1988**: Atnaujintas automobilio prietaisų skydelis, saugos diržai, bei vairo kolona, kurioje buvo sumontuota vairuotojo pusės oro pagalvė.
* **1988**: Paskutiniai metai universalui. Gintarinės spalvos priekinių posūkių signalo stikliukai buvo pakeisti į baltus.

Policijos darbui pritaikyti automobiliai naudojo 5,8 litrų Windsor V8 variklį, kuris iki 1988 metų buvo komplektuojamas su liūdnai pagarsėjusiu *Variable Venturi* karbiuratoriumi. Nuo 1988 metų variklius buvo pradėta komplektuoti su 4-barelių *Holley* karbiuratoriais, kurie buvo daug patikimesni, suteikė varikliui daugiau galios, bei didesnį sukimo momentą.
Automobilių gamintojas

**Automobilių gamintojas** – įmonė, kurianti ir gaminanti automobilius. Didžiausi automobilių gamintojai yra Prancūzijoje, Vokietijoje, Italijoje, Japonijoje, Pietų Korėjoje ir JAV.

15 didžiausių automobilių gamintojų pagal produkciją (nesurūšiuota):
* BMW AG (Vokietija)
* Daimler AG (JAV/Vokietija)
* Fiat S.p.A (Italija)
* Ford Motor Company (JAV)
* General Motors Corporation (JAV)
* Honda Motor Co., Ltd. (Japonija)
* Hyundai Motor Company (Pietų Korėja)
* Mazda Motor Corporation (Japonija)*
* Mitsubishi Motors Corporation (Japonija)
* Nissan Motor Co., Ltd. (Japonija)*
* PSA Peugeot Citroën (Prancūzija)
* Renault S.A. (Prancūzija)
* Suzuki Motor Corporation (Japonija)
* Toyota Motor Corporation (Japonija)
* Volkswagen AG (Vokietija)

** Mazda ir Nissan yra kontroliuojamos Ford ir Renault.*

## Daugiausiai automobilių pagaminančios valstybės

## Daugiausiai automobilių pagaminančios kompanijos

## Automobilių gaminimas pagal metus

## Šaltiniai
Paranoia Agent

**Paranoia Agent** (jap. 妄想代理人 *Mōsō Dairinin*; ) – japonų anime miniserialas apie socialinį fenomeną Musašine, Tokijuje. Veiksmas rutuliuojasi apie serijinio užpuoliko Berniuko su lazda () aukas. Seriale veikia labai daug giliai sukurtų veikėjų, tarp kurių ir du detektyvai, ieškantys mistiškojo Šounen bato.

Paranoia Agent – pirmasis japonų anime režisieriaus Satoshi Kon serialas. Ankstesni jo darbai buvo tik anime filmai. Serialą režisierius sumanė sukurti todėl, kad užbaigus tris filmus (Perfect Blue, Millennium Actress ir Tokyo Godfathers) jam liko daug nepanaudotų idėjų.

Serialui sukurta 20 originalių dainų. Visų jų autorius – japonų elektroninės muzikos kompozitorius Susumu Hirasawa. Kiekviena anime serija prasideda „夢の島思念公園“ (Yume no Shima Shinen Kouen; ), o baigiaisi „白ケ丘-マロミのテーマ“ (Shiroi Oka-Maromi no Theme; ) dainomis. Įžanginė daina specialiai sukurta labai energinga, nes japonijoje anime buvo rodomas vėlai vakare, o ši daina žiūrovą turėjo pažadinti iš snaudulio.

Lietuvoje šis anime dar nėra rodytas.

## Veikėjai
* **Tsukiko Sagi** (鷺 月子 *Sagi Tsukiko*) – viena pagrindinių serialo veikėjų. Ji žinoma kaip nepaprastai pupuliaraus talismano Maromi kūrėja. Su savim Tsukiko visur nešiojasi pliušinį Maraomi variantą. Tsukiko Sagi yra pirmoji Šounen bato auka. Japoniškai *Sagi* reiškia *garnys*.
* **Berniukas su lazda** (少年バット *Shōnen Batto*; angl. dubliuotoje versijoje *Lil' Slugger* – mažasis smugiuotojas) – serijinis užpuolikas, apie kurį vystosi viso anime veiksmas. Jis pasirodo kaip išsišiepęs beisbolo kepuraitę apsimovęs paauglys su auksiniais vienaeiliais riedučiais. Šounen bato žmones užpuola su ilenkta metaline aukso spalva dažyta beisbolo lazda.
* **Keiči Ikari** (猪狩慶一 *Ikari Kei'ichi*) – vienas iš dviejų detektyvų, tiriančių Šounen bato bylą. Jis yra labai koncervatyvus, ir dažnai sako, kad ilgisi paprastesnių laikų, kai nereikėdavo tiek skubėti, todėl dažnai bara savo jaunąjį kolegą idealistą Mitsuhiro Maniwa.
* **Mitsuhiro Maniva** – jaunas, idealistiškų pažiūrų detektyvas.
* **Maromi** (マロミ *Maromi*) – nepaprastai populiarus talismanas, sukurtas Tsukiko Sagi. Jis yra panašus į rožinį šunį, su didele galva, dideliom akim ir nukritusiom ausim. Pliušinis Maromi kūrėjos žaislas retkarčiais atsistoja ir kalbasi su ja.

## Epizodai
Kiekviename anime epizode jo pavadinimas parodomas kaip kokia nors neryški fono detalė.

! Nr.
! Japoniškas pav.
! Lietuviškas pav.
|-----
| 1
| 少年バット参上
| Berniukas su lazda atvyko!!!
|-
| 2
| 金の靴
| Auksiniai batai
|-----
| 3
| ダブルリップ
| Dvigubos lūpos
|-
| 4
| 男道
| Gyvenimo kelias
|-----
| 5
| 聖戦士
| Šventasis karys
|-
| 6
| 直撃の不安
| Susvyravimas po užpuolimo
|-----
| 7
| MHz
| MHz
|-
| 8
| 明るい家族計画
| Laimingos šeimos planavimas
|-----
| 9
| ETC
| Ir t. t.
|-
| 10
| マロミまどろみ
| Švelnusis Maromi
|-----
| 11
| 進入禁止
| Įeiti draudžiama
|-
| 12
| レーダーマン
| Žmogus – radaras
|-----
| 13
| 最終回。
| Baigiamasis epizodas.
|-----
|}

## Nuorodos
* Oficiali svetainė japonų kalba 
* Oficiali svetainė anglų kalba
* Paranoia Agent IMDb
Mercury Monterey

**Mercury Monterey** buvo 2004 m. Ford Freestar miniveno Mercury variantas. Šis modelis pakeitė Mercury Villager modelį. Miniveno pardavimai buvo labai prasti, todėl 2006 m. rugpjūčio mėn. jo gamyba buvo sustabdyta. Paskutinis Monterey buvo pagamintas 2006 m. rugpjūčio 25 d. Monterey vardas anksčiau naudotas didelės klasės automobiliui, gamintam tarp 1950 ir 1974 m.
Ford P platforma

**Ford P platforma** yra Ford Motor Company sukurta platforma dideliems pikapams.

## P2
F-Serijos visureigiai yra gaminami Meksikoje, JAV ir Venesueloje. Jie taip pat buvo gaminami Oakviloje, Ontarijuje, Kanadoje, bet gamykla buvo uždaryta. 2007 metais prekyboje pasirodys Ford T1 platforma skirta dideliems visureigams.

Platforma naudojantys automobiliai:
* 1999-2004 Ford SVT Lightning
* 2004 Ford F-150 (P221)
* 2006 Lincoln Mark LT

## P3
Nauja Super Duty versija ant P3 platformos debiutavo 2006 metais kaip 2008 metų modelis. Gamyba bus ir toliau tesiama Kentukyje.

Ateities P3 modeliai:
* 2008 Ford Super Duty pikapai (P356)

## P415
2009 metais F-150 bus gaminams tik Mičigane ir Misūrije. Ford paskelbė planus apie Virdžinijos gamyklos uždarimą.
Svoris

**Svoris** – fizikinis dydis, apibūdinantis objektą veikiančios gravitacinės jėgos dydį.

Buitinėje kalboje dėl istorinių priežasčių, ir kai kuriuose technologiniuose terminuose, žodis „svoris“ dažnai vartojamas kaip masės sinonimas.

Svorio sąvoka mechanikoje reiškia jėgą, veikiančią pakabą arba atramą. Pvz., jei kūnas kyla lifte su pagreičiu, jo svoris bus didesnis nei sunkio jėga, nes prie laisvojo kritimo pagreičio prisidės ir atramos judėjimo pagreitis.

Ant didelio kūno (žvaigždės, planetos) esančio objekto svoris išreiškiamas Niutono visuotinės traukos dėsniu:

: F = G \frac{Mm}{R^2} 

Čia G – gravitacinė konstanta, M – didžiojo kūno masė, m – mažojo kūno masė, R – didžiojo kūno spindulys.

## Svoris ir masė
Šiuolaikinėje mechanikoje svoris ir masė yra visiškai skirtingi dydžiai: masė apibūdina medžiagos kiekį, tuo tarpu svoris yra jėga, atsiradusi dėl medžiagą veikiančios gravitacijos.

Tačiau šio skirtumo pripažinimas yra gana naujas, ir daugelyje kasdienių situacijų žodis „svoris“ dar dabar vartojamas kalbant apie masę. Pavyzdžiui, sakoma, kad daiktas „sveria penkis kilogramus“, nors kilogramas yra masės vienetas.

Skirtumas tarp masės ir svorio yra nesvarbus daugeliui praktinių skaičiavimų, nes gravitacijos jėga yra visada tokia pati bet kurioje Žemės paviršiaus vietoje. Taigi tokiame nuolatiniame gravitaciniame lauke, kaip Žemės, daikto svoris tiesiogiai proporcingas jo masei: pavyzdžiui, jei daiktas A sveria 7 kartus daugiau nei daiktas B, tai daikto A masė visada 7 kartus didesnė už B masę. Taigi, daikto masė gali būti netiesiogiai apskaičiuota pagal proporciją.

## Svorio [[Matavimo vienetas|matavimo vienetai]]

### [[SI (sistema)|SI sistemos]] [[Matavimo vienetas|vienetai]]
Svorio SI sistemos matavimo vienetas, kaip ir jėgos, yra niutonas (N). Jis gali būti išreikštas ir pagrindiniais vienetais: 1 N = 1 kg·m/s².

Daiktą veikianti gravitacinė jėga yra proporcinga to daikto masei, taigi galima gravitacijos stiprumą išmatuoti svorio vienetais vienam masės vienetui, t. y. N/kg. Tačiau 1 N/kg = 1 m/s², o m/s² yra SI pagreičio vienetas, ir dažniausiai gravitacijos stipris matuojamas pagreičio vienetais.

### [[Masė]]s konvertavimas į svorį
Masę verčiant svoriu naudojamas antrasis Niutono dėsnis: F = ma, kur F yra kūną veikianti gravitacinė jėga, m – kūno masė, o a – laisvojo kritimo pagreitis, Žemėje apytiksliai lygus 9,8 m/s². Taigi iš šio dėsnio aišku, kad a = \frac{F}{m} = 9,8 m/s^2, ir 1 kg masės kūnas Žemėje sveria apie 1 kg · 9,8 m/s² = 9,8 N. Taigi, verčiant kilogramus niutonais reikia juos padauginti iš 9,8. Ir atvirkščiai: verčiant niutonus kilogramais reikia juos padalinti iš 9,8 (tačiau tai teisinga tiktai matuojant netoli Žemės paviršiaus).
Handanas

**Handanas** (kinų k. 邯鄲, pinyin *Hándān*) – miestas šiaurinėje Kinijoje, Hebėjaus provincijoje, prie *Fuyanghe* upės. 1,36 mln. gyventojų (2005). Išvystyta tekstilės, maisto, mašinų pramonė, apylinkėse išgaunama akmens anglis ir geležies rūda.
Hangdžou

**Hangdžou** () – miestas rytų Kinijoje, Džedziango provincijos adm. centras. 11,94 mln. gyventojų (2020). Tai didelis jūrų uostas prie *Fuchunjiang* upės žiočių ir Didžiojo kanalo. Šilko pramonės centras, išvystyta chemijos, stiklo, cemento, džiuto, arbatos, mašinų pramonė. Yra universitetas.

## Istorija

Miestas įkurtas 589 m. 1129–1279 m. buvo *Sun* dinastijos sostinė.

## Traukos objektai
Pagrindinė miesto įžymybė – Sihu ežeras (iškastas X amžiuje). Šiaurėje yra Gušano kalnas, kurio pašlaitėse pastatyti parkai ir architektūriniai ansambliai – Sun Jatseno parkas (buvę Čingų dinastijos imperatorių rūmai), senovinė *Wenlange* biblioteka ir kt. Yra klimato kurortas.

## Sportas
* Zhejiang – futbolo klubas; rungtyniavo Chinese Super League;

## Išnašos

## Nuorodos
*
Šiaurės Santandero departamentas

**Šiaurės Santandero departamentas** () – departamentas Kolumbijos šiaurės rytinėje dalyje, Venesuelos pasienyje. Administracinis centras – Kukuta.

## Geografija

Departamento vakariniu pakraščiu driekiasi Rytų Kordiljera. Rytuose – lygumos, aukštumos. Pietuose siekia Magdalenos slėnį. Klimatas labai priklauso nuo aukščio. Kukutoje būdingas sausas klimatas, kalnuose – vėsus, vakaruose – šiltas ir drėgnas. Departamento upės priklauso Orinoko ir Magdalenos baseinams.

## Etninė sudėtis
* Metisai ir baltieji – 97,53 %
* Indėnai – 0,6 %
* Juodaodžiai – 1,85 %

## Didžiausi miestai
Didžiausi miestai ir gyvenvietės 2018 m. (tūkst. gyv.):
* Kukuta (685,4)
* Okanja (106,1)
* Vilja del Rosarijas (98,6)
* Los Patijosas (86,2)
* Pamplona (46,0)
* Tibu (19,6)
* El Sulija (16,3)
* Abregas (15,8)
* Činakota (11,0)


Cúcuta_-_Panorámica_II.jpg|Kukutos reginys
Cucuta, North Santander, Colombia - panoramio (66).jpg|Kraštovaizdžiai Kukutos apylinkėse
Laguna Verde Silos Mutiscua.JPG|Santurbano paramai
Pamplona 2 enr 2022.jpg|Pamplonos miestas


## Nuorodos
* Oficiali svetainė
Ernst Theodor Amadeus Hoffman

**Ernstas Teodoras Amadėjus Hofmanas** ( 1776 m. sausio 24 d. Karaliaučiuje – 1822 m. liepos 25 d. Berlyne) – vokiečių rašytojas, kompozitorius ir dailininkas.

## Kūryba
* Pasaka „Spragtukas ir pelių karalius“ () (1816)
* Apysaka „Aukso puodas ir kitos istorijos“ () (1814)
* Apsakymų rinkiniai: *„Fantasiestücke in Callots Manier“* (1814), „Nakties etiudai“ () (1817) ir „Serapijono broliai“ () (1819)
* Romanai „Velnio eliksyras“ () (1816), „Katino Murklio užrašai“ () (1820)
* Opera „Undinė“ () (1814) ir kt.
Okanja

**Okanja** () – miestas Kolumbijoje, Šiaurės Santandero departamente, 610 km nuo Bogotos. Miestas įsikūręs Rytų Kordiljeroje, 1202 m aukštyje. Savivaldybės centras. Žemės ūkio ir kalnakasybos (sidabro, geležies, vario) pramonės centras. Maisto, tekstilės pramonė.

## Istorija
Okanja įkurta 1570 m.

## Šaltiniai
Pamplona (Kolumbija)

**Pamplona** () – miestas Kolumbijoje, Šiaurės Santandero departamente, 75 km į pietus nuo Kukutos. Miestas išsidėstęs Rytų Kordiljeroje, 2342 m aukštyje, Espiritu Santo slėnyje, prie Pamplonitos upės. Savivaldybės centras. Praeina Panamerikos plentas. Išvystytas daugiausia žemės ūkis (kava, kakava, bulvės, česnakai, kviečiai, kukurūzai, veisiami galvijai, avys, naminiai paukščiai), maisto, tekstilės, siuvimo pramonė. Apylinkėse kasamos akmens anglys, vario, alavo rūdos, auksas. Yra universitetas, meno, arkivyskupijos religinio meno, kolonijinis muziejai.

Yra 1587 m. statyta katedra, XVI–XIX a. bažnyčios ir vienuolynai.

## Istorija
Pamplona įkurta 1549 m. ir pavadina miesto įkūrėjo Pedro de Ursúa gimtojo Pamplonos miesto garbei. 1644 ir 1875 m. Pamploną nusiaubė žemės drebėjimai.


Museo de Arte Moderno Ramírez Villamizar.PNG|Šiuolaikinio meno muziejus
Sector Antiguo de la Ciudad de Pamplona.jpg|Pamplonos katedra
Parque Águeda Gallardo de Pamplona (Norte de Santander).jpg|Centrinė miesto aikštė


## Šaltiniai

## Nuorodos
* Oficiali svetainė
Huilos departamentas

**Huilos departamentas** () – departamentas pietinėje Kolumbijoje. Administracinis centras – Neiva.

## Geografija
Departamentas kalnuotas – didžiąją jo dalį užima Centrinė ir Rytinė Kordiljeros, su iškilusiais ugnikalniais (*[[Nevado de Huila]]*, 5700 m). Departamento šiaurėje yra fosilijomis turtinga Tatakoa dykuma. Kalnus raižo Magdalenos ir jos intakų slėniai. Upėse daug vaizdingų krioklių. Departamento gamta saugoma 4 nacionaliniuose parkuose.

## Istorija

Ikikolumbiniais laikais departamento teritorija priskiriama Andų Tolimosios šiaurės kultūrinei zonai. Pietvakariniame jos pakraštyje IV tūkst. pr. m. e. susiformavo San Agustino kultūra, kuri labiausiai suklestėjo VIII-I a. pr. m. e. ir išsiplėtė Huilos pietuose bei gretimose teritorijose Kaukos departamente.. Šios kultūros archeologinis parkas - pasaulio paveldo paminklas. 

XVI a. pradžioje čia gyveno indėnų gentys, kurių kalbinė priklausomybė neidentifikuota: timanai (, departamento pietryčiai), jalkonai (, pietūs), paesai (, vakarai bei gretimos teritorijos Kaukos departamente) ir pichao (, šiaurės vakarai).

XVI a. viduryje regioną nukariavo Ispanija ir prijungė prie Peru vicekaralystės (Santa Fe de Bogotos karališkoji audiencija). Iš pradžių jis priklausė Popajano provincijai, XVII a. pradžioje suformuota Neivos provincija, tapusi dabartinio departamento pirmtake. 1905 m. suformuotas Huilos departamentas. 

## Etninė sudėtis

* metisai ir baltieji – 97,78 %
* juodaodžiai – 1,17 %
* indėnai – 1,05 % (daugiausiai paesai, šiek tiek guambianų)

## Ekonomika
Svarbiausia Huilos departamento ūkio šaka – žemdirbystė. Auginami ryžiai, kukurūzai, sorgai, bananai, kava, juka, cukranendrės, vaisiai. Gyvulininkystė. Yra akmens anglių, aukso, sidabro ir vario telkinių. Yra nedidelių miškininkystės įmonių.

## Svarbiausi miestai

Didžiausi miestai 2018 m. (tūkst. gyv.):
* Neiva (335,9)
* Pitalitas (73,3)
* Garsonas (38,9)
* La Plata (25,7)
* Kampoalegrė (23,7)
* Palermas (12,4)
* Rivera (11,7)
* San Agustinas (11,1)
* Alchesirasas (10,8)
* Aipė (10,5)

## Nuorodos
* Regiono portalas
Astronotai

**Astronotai** (*Astronotus*) – daugiaspalvių ešeržuvių (*Cichlidae*) šeimos žuvų gentis.

Gentyje yra dvi rūšys, kurios aptinkamos Pietų Amerikos upėse.

## Rūšys
* *[[Astronotus crassipinnis]]*
* Dėmėtasis astronotas (*Astronotus ocellatus*)
Brigada

Žodis **brigada** reiškia du dalykus:

* brigada – kariuomenės dalinys arba vienos klasės karo laivų junginys;
* brigada – gamybinį ir visuomeninį darbą dirbanti grupė.

### Susijusios sąvokos
* Vilniaus brigada – nusikalstama grupuotė Vilniuje;
* internacionalinės brigados – savanorių daliniai, kovęsi Ispanijos pilietiniame kare;
* agitbrigada – agitacinė brigada; organizuota žmonių grupė, užsiimanti ko nors agitacija;
* Brigada (serialas) – populiarus rusiškas 2002 m. serialas.
Dėmėtasis astronotas

**Dėmėtasis astronotas** (*Astronotus ocellatus*) – daugiaspalvių ešeržuvių (*Cichlidae*) šeimos žuvis. Kūnas iki 35 cm ilgio. Būna įvairiausių spalvų.

Paplitęs Amazonės, Orinoko ir Paragvajaus upių baseiniuose. Nuo 1920 m. rūšis atvežta į Europą ir auginama kaip dekoratyvi akvariuminė rūšis.
Daukliūnai

**Daukliūnai** – kaimas Jonavos rajono savivaldybėje, 2 km į pietvakarius nuo Užusalių, prie geležinkelio ruožo Kaunas-Jonava, Didžiojo Raisto šiauriniame pakraštyje. Kaimas prieš sovietų melioraciją buvo labiau į vakarus, tarp Turžėnų ir Išorų, kelyje Kaunas-Jonava. Daukliūnų akmuo (su „meškos ir veršiuko pėdomis“) – archeologijos paminklas.

Dauguma gyventojų šiuo metu gyvena Kaune. Daukliūnų kaime senais laikais gyveno Liutkevičiai: Jadvyga (Petravičienė), Romas, Česlovas, Jonas; Lisičkinai.

## Gyventojai

## Šaltiniai
Afrikinės akaros

**Afrikinės akaros** (*Aulonocara*) – daugiaspalvių ešeržuvių (*Cichlidae*) šeimos endeminių žuvų gentis.

Paplitusios Malavio ežere (Rytų Afrika). Visų rūšių patelės apie 21 dieną jauniklius laiko burnoje. Kai kurios rūšys dėl spalvų įvairovės auginamos akvariumuose.

Gentyje yra 23 rūšys.
## Rūšys
**[[Aulonocara aquilonium]]* 	  
**[[Aulonocara auditor]]* 	 
*Geltonoji akara *[[Aulonocara baenschi]]* 	
**[[Aulonocara brevinidus]]* 		 
**[[Aulonocara brevirostre]]* 	 
*Šiaurinė akara *[[Aulonocara ethelwynnae]]*
*Jumbo akara, daugiataškė akara *[[Aulonocara gertrudae]]* 	 
**[[Aulonocara guentheri]]* 	 
**[[Aulonocara hansbaenschi]]* 
*Baltaviršė akara *[[Aulonocara hueseri]]* 
*Jakobfreibergo akara *[[Aulonocara jacobfreibergi]]*
**[[Aulonocara koningsi]]* 	 
*Melsvaauksė akara *[[Aulonocara korneliae]]*
**[[Aulonocara macrochir]]* 	 
**[[Aulonocara maylandi]]* 
*Afrikinė akara *[[Aulonocara nyassae]]* 
*Ilganosė akara *[[Aulonocara rostratum]]* 	 
**[[Aulonocara saulosi]]* 	
**[[Aulonocara steveni]]* 	
**[[Aulonocara stonemani]]* 	 
**[[Aulonocara stuartgranti]]* 
**[[Aulonocara trematocephalum]]*
Juliai

**Juliai** (*Julidochromis*) – daugiaspalvių ešeržuvių (*Cichlidae*) šeimos žuvų gentis.

Endeminiai Tanganikos ežere Rytų Afrikoje.

## Taksonomija
Pagal skirtingus šaltinius, gentyje yra 5 (ITIS) arba 6 rūšys, tačiau šis skirstymas greičiausiai neteisingas, genetinis ryšys tarp šių rūšių nėra gerai ištirtas. Taip pat tvirtai neaiškus genetinis ryšys su *[[Chalinochromis]]* gentimi, pagal genetinius tyrimus tikėtina, kad visos *Chalinochromis* rūšys iš tiesų taip pat turėtų priklausyti juliams, o dalis julių (šaškinis julis ir *[[Julidochromis regani]]*) – išskirti į atskirą gentį. Taip pat, *Chalinochromis* gali kryžmintis su juliais, yra galimybė, kad dalis atskiromis rūšimis laikytų žuvų yra tokio kryžminimosi pasekmė.

Formaliai aprašytos julių rūšys:
* Dikfeldo julis (*Julidochromis dickfeldi*)
* Šaškinis julis (*Julidochromis marlieri*)
* *[[Julidochromis ornatus]]*
* *[[Julidochromis regani]]*
* *[[Julidochromis transcriptus]]*
* *[[Julidochromis marksmithi]]* (nėra ITIS sistemoje).

## Akvariumuose
Šios genties žuvytės yra dažnai laikomos akvariumuose. Rekomenduojama imituojant jų natūralią gyvenamąją aplinką, įrengti daug akmenų, tarp kurių jos galėtų slėptis. Ne neršto metu patinėliai ir patelės laikosi atskirai, todėl akvariumas turėtų būti nemažas, net laikant tik vieną porelę, akvariumų portalas „Seriously Fish“ rekomenduoja bent 120x45 cm dugno plotą.  

## Šaltiniai
Ford Country Squire

**Ford Country Squire** buvo didelės klasės universalas, kurį gamino Ford Motor Company nuo 1950 iki 1991 metų. Country Squire buvo gaminamas ant didelės klasės automobilių, ir jųš onai visados būdavo dengti medžio imitacija. Kaip didelis automobilis, jis galėjo vežti iki 9 žmonių.

Country Squire buvo gaminamas ant 4 automobilių: Ford Customline (1950-1954), Ford Fairline (1955-1958), Ford Galaxie (1959-1966), LTD/LTD Crown Victoria (1967-1991)
Garsonas

**Garsonas** () – miestas Kolumbijoje, Huilos departamente, 114 km nuo Neivos, netoli Magdalenos upės. Savivaldybės centras.

## Šaltiniai
Pitalitas

**Pitalitas** () – miestas Kolumbijoje, Huilos departamente, Kolumbijos kalnų masyve. Savivaldybės centras. Žemdirbystės centras. Apylinkėse auginama kava, pupelės, kukurūzai, pomidorai.

## Istorija

Miestas įkurtas 1818 m.

## Šaltiniai
Baobabas

**Baobabas**, iš arabų k. *bu-hubub* () – magnolijūnų (*Magnoliophyta*) skyriaus, bombakmedinių (*Bombacaceae*) šeimos augalų gentis. 

Lotyniškas pavadinimas kilo iš prancūzų gamtininko ir keliautojo Michel Adanson pavardės, jis pirmasis aprašė tikrąjį baobabą Senegale, Afrikoje apie 1750 metus.

Užauga iki 5–25 m (30) aukščio, kamieno skersmuo iki 7 m (11 m). Nepaisant jų masyvumo, šie medžiai auga itin lėtai, ir tai turbūt susiję su retais liūčių sezonais . Masyviausias, žinomas *Holboom* vardu, augo Namibijoje, kurio kamieno apimtis 35,1 m, aukštis - 30,2 m. 

Visos baobabų rūšys sausuoju metų laikų periodu meta lapus. 

Baobabai yra ilgaamžiškiausi magnolijūnų (*Magnoliophyta*) skyriaus augalai, galintys išgyventi iki 3000 metų amžiaus. Seniausias baobabas žinomas kaip *Panke tree* augo Zimbabvėje, kuriam 2010-2011 m. nulužus kamienui, buvo 2500 metų.

## Rūšys
Baobabų (*Adansonia*) gentyje išskiriamos 8 rūšys, kurios paplitusios Madagaskare (6), Afrikoje (1) ir Australijoje (1):
* sekcija *Adansonia*:
** *Adansonia digitata* L. 1753 – Tikrasis baobabas; savaiminis Arabijos pusiasalio pietryčiuose ir didžiojoje Afrikos žemyno dalyje į pietus nuo Sacharos, išskyrus žemyno pačius pietus.
* sekcija *[[Brevitubae]]* Hochr.: 
** *[[Adansonia grandidieri]]* Baill. 1888 – endeminis Madagaskaro saloje.
** *[[Adansonia suarezensis]]* H.Perrier 1953 – endeminis Madagaskaro saloje.
* sekcija *[[Longitubae]]* Hochr.: 
** *[[Adansonia fony]]* Baill. 1890, sin. *Adansonia rubrostipa* - endeminis Madagaskaro saloje.
** *Adansonia gregorii* F.Muell. 1857 – Australinis baobabas; endeminis Australijos žemyno šiaurės vakaruose.
** *Adansonia madagascariensis* Baill. 1874 – Madagaskarinis baobabas. endeminis Madagaskaro saloje.
** *[[Adansonia perrieri]]* Capuron 1960 – endeminis Madagaskaro salos šiaurinėje dalyje. 
** *[[Adansonia za]]* Baill. 1888 – endeminis Madagaskaro saloje.

## Galerija

File:Baobab_Flowers.jpg|Baobabo žiedai Mulunde Maharaštros valstijoje (Indija)
File:Baobab_Adansonia_digitata.jpg|Tanzanijoje žaluma pasidabinęs tikrasis baobabas (Adansonia digitata)
File:Adansonia_digitata_2004-09-23.JPG|Tikrojo baobabo vaisiai
File:Derby_boab,_Western_Australia.jpg|Australinis baobabas (*Adansonia gregorii*)
File:Adansonia_grandidieri03.jpg|*[[Adansonia grandidieri]]* (Madagaskaras)
File:Baobab_08.jpg|Nuo vandens sankaupų baobabų kamienai labai pastorėja
File:Bombacaceae_-_Adansonia_za.jpg|*[[Adansonia za]]*
File:Forêt_de_baobabs_au_Sénégal.jpg|Baobabai Senegale.
File:Baobabs_Avenue_Sunset_3.jpg|*Adansonia grandidieri* alėja Morondavoje per saulėlydį (Madagaskaras)


## Šaltiniai
Chrominiai gražuoliai

**Chrominiai gražuoliai** (*Hemichromis*) – daugiaspalvių ešeržuvių (*Cichlidae*) šeimos žuvų gentis. Kūnas 7-13 cm ilgio, ryškių spalvų. Auginamos akvariumuose.

Paplitę Vakarų Afrikoje upėse, ežeruose.

## Rūšys
**[[Hemichromis angolensis]]* 	  
*Dvidėmis chromis gražuolis (*Hemichromis bimaculatus*) 	
**[[Hemichromis cerasogaster]]*  	 
**[[Hemichromis elongatus]]*  	
**[[Hemichromis exsul]]*  	
*Dryžasis chromis gražuolis (*Hemichromis fasciatus*) 	
**[[Hemichromis frempongi]]* 	 
**[[Hemichromis letourneuxi]]* 	
**[[Hemichromis lifalili]]* 	 
**[[Hemichromis stellifer]]*
Neiva

**Neiva** () – miestas Kolumbijoje, kalnų slėnyje prie Magdalenos upės ir jos intakų (Seibaso ir Oro), 442 m aukštyje. Huilos departamento centras. Upių uostas, oro uostas. Išvystyta tekstilės pramonė. Skrybėlių-panamų gamyba ir eksportas. Prekyba žemės ūkio produktais (daugiausia kava). Apylinkėse auginama medvilnė, ryžiai, kukurūzai, kava, kakava, veisiami galvijai, arkliai, kasami fosforitai. Neiva – turistinis centras. Mieste išlikę kolonijinės architektūros pastatų.

## Istorija
Miestas įkurtas 1539 m. Chuano de Kabreros ir oficialiai pavadintas *Villa de la Limpia Concepción del Valle de Neiva*.

## Sportas
* Atlético Huila – futbolo klubas;

## Šaltiniai

## Nuorodos
* Oficiali svetainė
Huilos ugnikalnis

**Snieguotoji Huila** (), **Huilos [[ugnikalnis]]** yra pietinėje Kolumbijoje, Centrinėje Kordiljeroje, Huilos, Tolimos ir Kaukos departamentuose. Aukštis 5365 m (duomenys skiriasi). Padengtas sniegu ir ledu. Kalderos plotis – 10 km. Buvo neaktyvus nuo XVI a. (paskutinis išsiveržimas 1555 m.). Po ilgo snaudimo, ugnikalnis išsiveržė 2007 m., vėliau 2008 m. ir veržėsi iki pat 2012 m.

## Nuorodos
* Ugnikalnių duomenų bazė
Petruškos (Švenčionys)

**Petruškos** – kaimas Švenčionių rajono savivaldybės šiaurinėje dalyje, Sirvėtos regioniniame parke.  Vakaruose telkšo Ilgio ežeras.

## Gyventojai

## Šaltiniai
Tatakoa dykuma

**Tatakoa dykuma** () – pusdykumių regionas pietinėje Kolumbijoje, Uilos departamento šiaurėje, 38 km nuo Neivos. Tai svarbus turistinis objektas, taip pat ir fosilijų radimvietė. Plotas 330 km².

Būdinga aridinių regionų gyvūnija – vorai, gyvatės, skorpionai, driežai, ereliai. Augmeniją sudaro kaktusai, skurdūs krūmokšniai.

Tatakoa dykuma lankoma kaip žvaigždžių stebėjimo vieta – dangus čia beveik visus metus giedras. Dykumoje galima išvysti geologinio irimo proceso sukurtų paminklų: uolų, atlikuonių, kanjonų, arkų, monumentų. Svarbiausiai dykynės gyvenvietė – Viljavjecha.

## Nuorodos
* Žvaigždžių stebėjimas Tatakoa dykumoje
* Nuotraukos
Medardas Čobotas

**Medardas Čobotas** (*Medard Czobot*, 1928 m. gegužės 26 d. Medininkuose – 2009 m. rugpjūčio 30 d. Vilniuje) – medicinos mokslų daktaras, docentas, signataras.

## Biografija
1946–1950 m. dirbo Vilniaus vaistinėje Nr. 6 asistentu. 1956 m. baigė Vilniaus universiteto Medicinos fakultetą. 1956–1960 m. dirbo Pabaltijo geležinkelio Vilniaus apygardos poliklinikoje gydytoju, nuo 1960 m. Vilniaus eksperimentinės ir klinikinės medicinos mokslinio tyrimo institute moksliniu bendradarbiu, moksliniu sekretoriumi, direktoriaus pavaduotoju. 1964 m. medicinos mokslų kandidatas.

1990 m. išrinktas į Lietuvos Respublikos Aukščiausiąją Tarybą, Sveikatos ir socialinių reikalų komiteto pirmininkas. Kovo 11 d. Nepriklausomybės Atkūrimo Akto signataras. 1992 m. pakartotinai išrinktas LR Seimo nariu Vilniaus Naujamiesčio rinkimų apygardoje. 1992–1996 m. dirbo Sveikatos komitete, Krikščionių demokratų partijos frakcijoje. 1997–2000 m. išrinktas į Vilniaus miesto savivaldybės tarybą, buvo miesto valdybos narys, Sveikatos apsaugos, aplinkos apsaugos, sanitarijos ir higienos komiteto pirmininkas.

Aktyviai dalyvavo politiniame bei visuomeniniame gyvenime. Buvo Nacionalinės sveikatos tarybos prie LR Seimo narys (1998 m.), Švietimo ir mokslo ministerijos dviejų visuomeninių tarybų narys (1999 m.), Sveikatos apsaugos ministerijos neetatinis vyriausiasis gerontologas, Lietuvos gerontologų ir geriatrų draugijos prezidentas, nuo 1995 m. birželio 15 d. įsteigto Trečiojo amžiaus universiteto, vėliau pavadinto Medardo Čoboto trečiojo amžiaus universitetu, rektorius.

Palaidotas Antakalnio kapinėse.

## Įvertinimas
* 2000 m. Lietuvos nepriklausomybės medalis

## Šaltiniai
Moringa

**Moringa** (*Moringa*) – bastutiečių (*Brassicales*) eilės augalų gentis, priklausanti **moringinių** (*Moringaceae*) šeimai. Tai medžiai, augantys subtropikų ir tropikų srityse.

## Rūšys
* Aliejinė moringa (*Moringa oleifera*) Lam. (sin. *M. pterygosperma*, aptinkama šiaurės Indijoje)
* Arabinė moringa (*Moringa peregrina*) (Forssk.) Fiori (aptinkama Somalio pusiasalyje)
* *[[Moringa arborea]]* Verdc. (aptinkama Kenijoje)
* *[[Moringa borziana]]* Mattei (aptinkama Somalyje)
* *[[Moringa concanensis]]* Nimmo (aptinkama šiaurės Indijoje)
* *[[Moringa drouhardii]]* Jum. (aptinkama pietvakarių Madagaskare)
* *[[Moringa hildebrandtii]]* Engl. (aptinkama pietvakarių Madagaskare)
* *[[Moringa longituba]]* Engl. (aptinkama Etiopijoje ir Somalyje)
* *[[Moringa ovalifolia]]* Dinter & Berger (aptinkama Namibijoje ir Angoloje)
* *[[Moringa pygmaea]]* Verdc. (aptinkama Somalyje)
* *[[Moringa rivae]]* Chiov. (aptinkama Kenijoje ir Etiopijoje)
* *[[Moringa ruspoliana]]* Engl. (aptinkama Etiopijoje)
* *[[Moringa stenopetala]]* (Baker f.) Cufod. (aptinkama Kenijoje ir Etiopijoje)


Ethiopia - Mature Moringa stenopetala tree - March 2011.jpg|*[[Moringa stenopetala]]* 
Moringa drouhardii.JPG|*[[Moringa drouhardii]]*
Moringa peregina.jpeg|Arabinė moringa (*Moringa peregrina*)
Moringa-ovalifolia.jpg|*[[Moringa ovalifolia]]*
Ethiopia - Mature Moringa stenopetala tree - March 2011.jpg|*[[Moringa stenopetala]]*


## Šaltiniai
Santa Isabelės ugnikalnis

**Snieguotoji Santa Isabelė** (), **Santa Isabelės ugnikalnis** – andezitinis skydinis ugnikalnis Kolumbijoje, Centrinėje Kordiljeroje, 130 km į vakarus nuo Bogotos, tarp Ruiso ir Tolimos ugnikalnių. Aukštis 4950 m. Ugnikalnis neaktyvus.

## Nuorodos
* Ugnikalnių duomenų bazė
Nevado del Tolima

**Snieguotoji Tolima** (), **Tolimos [[ugnikalnis]]** yra pietinėje Kolumbijoje, Centrinėje Kordiljeroje, Tolimos departamente. Iškilęs šalia Ibagės miesto. Įeina į *Los Nevados* nacionalinį parką. Aukštis 5200 m (pagal kitus duomenis – 5616 m). Ugnikalnis neaktyvus (paskutinis išsiveržimas 1943 m.). Pirmieji įkopė (1940 m. sausio 2 d.) vokiečių alpinistai Horst Martin ir Rudolf Meinhold.

## Nuorodos
* Ugnikalnių duomenų bazė
Brigada (karyba)

**Brigada** – karinis dalinys, sudarytas iš 2-5 pulkų ir/ar batalionų, mažesnis už diviziją, bet didesnis už pulką.
Prancūzijos žandarmerijoje brigada yra skyriaus ar būrio dydžio padalinys. 

Brigados būna divizijos dalis arba atskiras dalinys, neįeinantis į divizijos sudėtį.

Tradiciškai brigados vado karinis laipsnis būna brigados generolas (kitur – brigadininkas, kombrigas) arba pulkininkas.

## Kilmė
Brigadas sugalvojo Švedijos karalius Gustavas II Adolfas (*Gustavus Adolphus*) Trisdešimties metų karo metu (1618-1648 m.), kad turėtų dalinius, besiskiriančius nuo tipiškų divizijų ir pulkų.

Žodis *brigade* kilęs iš  'kautis', o šis – iš keltų žodžio *briga* (plg., s. 'jėga').

Gustavo II Adolfo brigada buvo mišrus dalinys iš pėstininkų, kavalerijos ir, paprastai, artilerijos, sukurtas tam tikrai užduočiai vykdyti. Brigados dydis būdavo įvairus – nuo kuopos iki dviejų pulkų. Tokį dalinį dabar angliškai vadina *task force*.

Vėliau brigados idėja pasinaudojo prancūzų generolas *Turenne* ir sukūrė nuolatinius dalinius brigadas, dėl ko prireikė įvesti specialų laipsnį tokių brigadų vadams. Brigados vado laipsnis pradžioje vadinosi *brigadier des armées du roi*, vėliau – *Général de brigade*.

## Sandara
Didžiosios Britanijos armijoje brigada apie du šimtus metų buvo smulkiausias taktinis junginys. Pulkai tuo metu buvo administraciniai batalionų junginiai (pėstininkų pulkai) arba bataliono dydžio daliniai (kavalerija).

JAV brigada yra mažesnė už diviziją ir apytiksliai lygi pulkui ar kiek didesnė už jį. Tipiška brigada paprastai turi 1500-3500 karių. Anksčiau (ypač JAV Pilietinio karo metu) armijos brigados būdavo iš dviejų pulkų, bet dabar tai jau pasenusi brigados sandara. JAV jūrų pėstininkų korpuse brigados formuojamos tam tikroms užduotims atlikti.

Kolonijinių valstybių (pvz., Britų Imperijos) armijose brigados neretai būdavo tolimų teritorijų, postų įgulos, iš jų vadai turėjo nemažą valdžią savo teritorijoje.

Brigada paprastai yra mažiausias junginys, galintis savarankiškai veikti karo teatre be išorinio logistinio palaikymo. Šiais laikais JAV Armijoje brigados dažnai vadinamos *Task Force*, o D. Britanijos Armijoje – *Battle Group*, nors šie dariniai gali būti ir didesni už brigadas.

## Brigados Lietuvos kariuomenėje
Dabartinėje Lietuvos kariuomenėje yra mechanizuotoji pėstininkų brigada „Geležinis vilkas“, sudaryta iš štabo, keturių mechanizuotųjų pėstininkų batalionų ir artilerijos bataliono, Motorizuotoji pėstininkų brigada „Žemaitija“, sudaryta iš štabo, trijų pėstininkų batalionų ir artilerijos bataliono, bei lengvoji pėstininkų brigada „Aukštaitija“, sudaryta iš štabo ir penkių batalionų.

## Išnašos
Kletriniai

**Kletriniai** (*Clethraceae*) – magnolijūnų (*Magnoliophyta*) augalų šeima, kuriai priklauso žydintys augalai.

Paplitę Azijoje ir Amerikoje drėgno vidutinio ir tropinio klimato srityse. 

Šeimoje yra 2 gentys.

## Gentys
* Kletra (*Clethra*)
* *[[Purdiaea]]*
Ford Galaxie

**Ford Galaxie** – didelių automobilių klasės automobilis, kurį gamino Ford Motor Company nuo 1959 iki 1974 metų. Automobilio versija buvo gaminama Brazilijoje kaip Galaxie 500, LTD ir Landau nuo 1968 iki 1982 metų. Galaxie visados buvo didelės klasės automobilis.
Dirvos erozija

**Dirvos erozija** – viršutinio derlingo dirvožemio sluoksnio irimas dėl kritulių, vėjo ar žmogaus veiklos.

## Dirvos erozija
Gamtinė dirvos erozija vyko jau tada, kai žmogaus dar nebuvo. Tačiau ji dažniausiai nesutrikdydavo medžiagų apykaitos sausumos ekosistemose, nes dirvožemis retai likdavo plikas, be augalinės dangos. Miško medžių lapai, tankūs krūmai, žolės, samanos saugojo dirvožemį nuo ardomojo vėjo ir lietaus poveikio. Kai lietaus lašai, prasiskverbę pro miško ardų augalus, pasiekia žemės paviršių, jų energija būna išsekusi ir ardomoji galia prarasta. Miške nelabai gali įsisiautėti ir vėjas.

## Žmogaus veiklos padariniai dirvožemiui
Žmogaus veiklos sukeltos dirvožemio erozijos padariniai kur kas sunkesni. Ypač daug dirvos prarandama dirbamuosiuose laukuose, esančiuose ne prie miškų, nes lietus ir vėjas čia labiau įsisiautėja. Kuo ilgiau, nuėmus derlių, dirva lieka nesodinta, tuo daugiau nupustoma arba nuplaunama viršutinio, derlingiausio dirvožemio sluoksnio.

## Dirvožemio apsaugojimas nuo erozijos
Kad apsaugotų dirvas nuo erozijos ir padidintų natūralų jų derlingumą, ūkininkams siūloma pasirinkti ekologinės žemdirbystės kryptį. Visų pirma žemę reikia dirbti minimaliai nenaudojant didelių ir sunkių žemės ūkio mašinų (jos suslegia dirvą ir todėl mažina derlingumą). Taip pat svarbu, kad dirva kuo trumpesnį laiką būtų plika, be augalinės dangos. Dirvos eroziją pristabdyti galima ir grąžinant laukams visas organines atliekas – mėšlą, srutas, šiaudus, maisto atliekas. Taip sugrąžinama dalis medžiagų ir energijos ekosistemai. Kur dirvos labai eroduotos, reikėtų vietoj dirbamų laukų įrengti gamyklas arba apsodinti tas vietas mišku. Didelėse lygumose, kur gali stipriai įsisiautėti vėjai, reikia sodinti medžių ir krūmų juostas, sulaikančias vėjus ir neleidžiančias nupustyti dirvožemio. Kiek įmanoma rečiau ir labiau apgalvotai reikėtų naudoti ir mineralines trąšas, pesticidus, sunaikinančius daugybę dirvoje gyvenančių skaidytojų, o kartu ir mažinančių humuso (puvenų) kiekį joje.

## Derlingo dirvožemio panaudojimas
Pastaruoju metu, tiesiant kelius ar statant namus, derlingas dirvožemis nukasamas ir vežamas ten, kur jo trūksta. Nenaudojami smėlio ar žvyro karjerai apsodinami mišku, kad po kurio laiko susiformuotų naujos ekosistemos.
Ford LTD II

**Ford LTD II** buvo vidutinio dydžio automobilis, kurį Ford Motor Company gamino nuo 1977 iki 1979 metų Šiaurės Amerikos rinkai. Jis pakeitė Ford Torino ir naudojo tą pačią platformą kaip ir jo konkurentas Ford Thunderbird. 2-durų kupė pakeitė Ford Elite kuri buvo skirta konkuruoti su populiare Chevrolet Monte Carlo.

Kai Ford atnaujino savo vidutinio dydžio automobili, jie pakeitė Torino vardą į LTD II norėdami įtikinti prikėjus, kad automobilis kokybiškas kaip Ford LTD ir sportiškas kaip  Ford Mustang II. 1977 metais pardavimai buvo labai stiprūs, tačiau jie nukrito dramatiškai 1978 ir 1979 metais, kai pasirodė nauji General Motors modeliai ir Dodge Diplomat su Chrysler LeBaron. 2-durų kupė ir 4-durų sedanas buvo parduodamas visus trejus metus, o universalas tik 1977 metais.

Visi varikliai buvo V8: 5,0l 302 Windsor, 5,8l 351M, 5,8l 351 Windsor ir 6,6l 400 Cleveland variklis. 400 nebuvo parduodamas 1979 metais, o 302 nebuvo parduodamas Kalifornijoje.